«Аминистериал аҳәаақәа ирҭагӡаны имҩаҧгаз аиҧыларақәа зегьы раан аҳәынҭқарра-партниорцәа зегьы иазгәарҭеит Қырҭтәыла иаҳа адгылареи, иаҳа ацхыраареи, аконкреттә шьаҿақәеи шаҭаху», — иҳәеит Қырҭтәыла атәылахьчара аминистр Џьуаншер Бурҷулаӡе Бриуссель ақырҭуа журналистцәа данырҧылоз.
«Ҳара ҩ-ганктәи аиҧыларақәа мҩаҧаагеит, ҳпартниорцәа зегьы адгылара ҕәҕәа ҳзаадырҧшит. Қырҭтәыла ацивилизациатә дунеи алалараҿы иаҧырхагахаша компонентгьы иҟам. Аминистериал аҳәаақәа ирҭагӡаны имҩаҧгаз аиҧыларақәа зегьы раан аҳәынҭқарра-партниорцәа зегьы иазгәарҭеит Қырҭтәыла иаҳа адгылареи, иаҳа ацхыраареи, аконкреттә шьаҿақәеи шаҭаху. НАТО аҟны ҳаизыҟазаашьақәа иаҳа рырҕәҕәара ҳгәы иҭоуп. Дара рызынтәгьы Қырҭтәыла иахәаҧшуеит арегион аҿы зугәра угаша партниорс ҳасабала», — иҳәеит Џьуаншер Бурҷулаӡе.